צטיוזאורוס

צטיוזאורוס (שם מדעי: Cetiosaurus שפירושו "לטאת לווייתן") הוא סוג של דינוזאור זאורופוד במשפחת צטיוזאוריים.

מאפיינים 
הצטיוזאורוס היה הזאורופוד הראשון שנתגלה, ותואר על ידי ריצ'רד אוון, אך בהתחלה נחשב לזוחל דמוי לווייתן (בגלל גודלו הרוב) אך לא לדינוזאור. שרידים ממנו התגלו כבר בשנות ה-30 של המאה ה-19 ותוארו ב-1841 על ידי אואן. רק אחרי שטבע אואן את המונח דינוזאוריה לקבוצת זוחלי הענק שנתגלו בבריטניה, הביולוג תומאס הנרי האקסלי תיקן את הטעות וסיווג את הצטיוזאורוס כדינוזאור אמיתי.

הצטיוזאורוס היה זאורופוד פרימיטיבי שחי באמצע תור היורה במה שהיום הוא אנגליה. כזאורופוד היה בינוני בגודלו, אך עדיין ענק בהשוואה לדינוזאורים שאינם זאורופודים בני אותה תקופה: אורכו נע בין 16 ל-18 מטרים ומשקלו היה כ-15-20 טון. הוא התאפיין במבנה חוליות (העצמות המרכיבות את עמוד השדרה) השונה מזה של זאורופודים מתקדמים: לכל חוליה היה חלק מרכזי עם תוספות אוגנים שלהם היו מחוברים השרירים. רגליו האחוריות היו ארוכות יותר מרגליו הקדמיות. כמו שאר הזאורופודים, הוא היה צמחוני ואכל כמויות עצומות של צמחייה, לרבות עלים מענפי העצים.

בסוג צטיוזאורוס ישנם כיום 4 מינים. מינים נוספים ששויכו לסוג זה משויכים כיום לסוגים אחרים כמו: אורניתופסיס, פלורוזאורוס וקרדיודון (Cardiodon).

בתרבות 
דינוזאור זה הופיע במשחק פארק היורה 3: בניית פארק.

לקריאה נוספת 

 , עמ' 253

קישורים חיצוניים 

 

ערכים שבהם תבנית בריטניקה אינה מתאימה
בעלי חיים שתוארו ב-1841
צטיוזאוריים
דינוזאורים שחיו ביורה תיכון באירופה
טקסונים שתוארו בידי ריצ'רד אוון
מאובני טקסונים שתוארו ב-1841
הממלכה המאוחדת: מאובנים
טקסונים שהתפתחו ביורה תיכון